cyanic-selkie/wikianc huggingface dataset:
Julius Cæsar
Diktator
Da triumfen var over, satte Cæsar i gang med sine lovendringer. Han fikk slått fast at jurymedlemmer kun bare komme fra senatet eller fra lavadelen equites. Deretter vedtok han en lov som begrenset kjøp av bestemte luksusartikler. Etter dette vedtok han en lov som belønnet familier som fikk mange barn, slik at befolkningen i Italia skulle øke. Deretter en lov som forbød alt laugsvesen, unntatt laugene som var grunnlagt i oldtiden, ettersom mange laug var forfatningfiendtlige politiske grupperinger. Han fikk innført en egen lov som begrenset perioden som guvernører kunne inneha sin posisjon. Han fikk også endret gjeldsloven, noe som i seg selv fjernet rundt en fjerdedel av all gjeld. Cæsars forum med dets tempel for Venus Genetrix ble bygget sammen med mange andre offentlige bygg. Cæsar regulerte også tett kjøpet av statssubsidiert korn og sørget for at bare et fast, begrenset antall mennesker mottok dette kornet. Dette skjedde etter at han hadde fått gjennomført en folketelling. De som mottok korn, ble ført inn i et eget register. Fra år 47 til 44 f.Kr. gjorde han planer for omfordele landområder til rundt 15 000 av sine veteraner. Den viktigste endringen, og den varigste, var kanskje likevel den allerede nevnte kalenderen. Kalenderen på hans tid var regulert av månens bevegelser, og det hadde ført til stor urorden. Cæsar erstattet denne kalenderen med den egyptiske kalenderen som ble regulert av solen. Han satte årets lengde til 365,25 dager ved å legge til en innskutt dag (skuddårsdag) nær slutten av februar hvert fjerde år. For å justere kalenderen etter årstidene fikk han lagt til tre ekstra måneder som ble lagt til år 46 f.Kr. (den ordinære kaldenderen endte med februar, og to ekstra måneder etter november). Således begynte den julianske kalenderen, oppkalt etter ham selv, den 1. januar 45 f.Kr. Denne kalenderen er bortimot identisk med den nåværende vestlige kalenderen.
Kort tid før han ble myrdet, gjennomførte Cæsar ytterligere noen reformer. Han etablerte en politistyrke, utpekte embetsmenn som utførte hans landreformer, og beordret at Kartago skulle gjenoppbygges. Det samme var tilfellet med Korint i Hellas som var blitt ødelagt av romerne under beleiringen i 146 f.Kr., men Cæsar fikk den greske byen grunnlagt på nytt som Colonia laus Iulia Corinthiensis. Han utvidet også de latinske rettighetene over hele den romerske verden, og avskaffet skattesystemet og vendte tilbake til den tidligere utgaven som tillot at byene samlet inn skatt når de hadde behov for det, framfor at det var behov for romerske mellommenn. Mordet på Cæsar forhindret ytterligere og større planer. Han ønsket blant annet å bygge et enestående tempel for krigsguden Mars, et stort teater og et bibliotek på størrelse med biblioteket i Alexandria. Han ønsket også å omforme Ostia Antica (nær dagens by Ostia) til en betydelig havn, og anlegge en kanal gjennom Korinteidet Militært ønsket han å erobre Dakia, Partia, og hevne tapet ved Carrhae i 53 f.Kr. Av den grunn hadde han anordnet en massiv mobilisering. Kort tid før han ble myrdet hadde senatet navngitt ham som censor på livstid og som «Far av Fedrelandet», og måneden til Quintilis ble omdøpt til juli for hans ære. Han ble gitt ytterligere æresbevisninger som senere ble benyttet for å rettferdiggjøre mordet på ham som en tilstrebet guddommelig monark; mynter ble preget som hadde hans bilde og hans statue ble plassert ved siden av de romerske konger. Han ble gitt en gullstol i sentatshuset, gitt tillatelse til å bære en triumfdress når han så måtte ønske det, og ble tilbudt en form for delvis offisiell eller populær kult hvor Marcus Antonius var yppersteprest.
Politiske reformer
Historien om Cæsars politiske utnevnelser er kompleks og usikker. Cæsar holdt både posisjonen som romersk diktator og tribunatet, men skiftet mellom konsul og prokunsul. Hans makt innenfor staten synes å ha støttet seg på disse embetsverdighetene. Han ble først utpekt til diktator i 49 f.Kr., muligens for å ha forsete ved valgene, men gikk av som diktator i løpet av elleve dager. I 48 f.Kr. lot seg utpeke til diktator på nytt, men denne gangen for en ubegrenset tid, og i 46 f.Kr. ble han utnevnt til diktator for en tiårsperiode. I februar 44 f.Kr., en måned før han ble myrdet, ble han utpekt til diktator på livstid.
Under Cæsar ble en betydelig andel autoritet gitt til hans løytnanter, hovedsakelig ettersom Cæsar ofte ikke var til stede i Italia. I oktober 45 f.Kr. hadde gitt fra seg posisjonen som enekonsul, og lettet valget for to etterfølgere ettersom konstitusjonen ikke anerkjente en enkelt konsul uten en kollega. I 48 f.Kr. ble Cæsar gitt endelige tribunal makt, noe som gjorde hans person ukrenkelig og sakrosankt, og tillot ham å gi veto overfor senatet, skjønt ved minst en anledning forsøkte senatet å blokkere ham. De forulempende tribunater i dette tilfellet ble ført fram for senatet og fratatt sine posisjoner. Det var ikke første gangen hvor Cæsar hadde forbrutt seg mot en tribuns ukrenkelighet. Etter at han først gang marsjert inn i Roma i 49 f.Kr. hadde han med tvang åpnet skattekisten til tross for det segl som var blitt satt på av en tribun. Etter anklager om forræderi mot to obstruktive tribuner hadde Cæsar, kanskje ikke overraskende, ikke møtt ytterligere opposisjon fra andre medlemmer av folketribunene.
Alois Carigiet
Alois Carigiet (1902–1985) var en sveitsisk grafisk designer, maler og illustratør. Hans mest kjente arbeide er en serie med seks illustrerte barnebøker med tema fra Alpene. I 1966 mottok han den første H.C. Andersen-prisen for barnebokillustratører.
Smeg
Historikk
I 1963 lanserte konsernet sitt sortiment av vaske- og oppvaskmaskiner og i 1970 kom verdensnyheten: en 60 cm oppvaskmaskin med plass til 14 kuverter. Noen år senere lanserte selskapet de aller første platetoppene og innbyggingsovnene og begynte for alvor å samarbeide med internasjonalt kjente arkitekter og designere.
Alois Carigiet
Han avbrøt gymnaset for å gå i lære hos kunstneren Martin Räth, og fullførte læretiden i 1923 med beste karakter. Han fikk jobb i reklamebyrå i 1923, og startet egen virksomhet innen design og reklame i 1927. I 1930-årene ble han opptatt av retningen Neue Sachlichkeit. Han hadde også ansvaret for scenografi på fire oppsetninger på Stadttheater Zürich i 1930-årene. Han var med på å etablere satireensemblet Cabaret Cornichon i Zürich, og designet kostymer der i perioden 1935–46. I perioden 1939–50 trakk han seg unna byen og bosatte seg landlig, han giftet seg og fikk to barn.
Hans første billedbokarbeid var til Selina Chönz' ''Schellen-Ursli. Ein Engadiner Bilderbuch''. Den utkom i 1945, og skildret en gutts klatretur for å hente en bjelle til landsbyfesten. Sammen med Chönz laget han to billedbøker til, i 1952 og 1957, om søsteren til den første hovedpersonen. Senere laget han selv tre billedbøker på 1960-tallet. Han fikk også Schweizer Jugendbuchpreis i 1966 for ''Zottel, Zick und Zwerg. Eine Geschichte von drei Geissen''.
Aserbajdsjans Grand Prix 2023
Aserbajdsjans Grand Prix 2023 (offisielt navn:  Formula 1 Azerbaijan Grand Prix 2023) var et Formel 1-løp som ble arrangert 30. april 2023 på Baku City Circuit i Baku, Aserbajdsjan. Det var det fjerde løpet i Formel 1-sesongen 2023 og sjette gang Aserbajdsjans Grand Prix ble arrangert i Formel 1-sammenheng. Løpet ble vunnet av Sergio Pérez i Red Bull Racing. Red Bull Racing-fører Max Verstappen og Ferrari-fører Charles Leclerc tok andre- og tredjeplassen.
Julius Cæsar
Politiske reformer
I 46 f.Kr. hadde Cæsar gitt seg selv tittelen «Prefekt av moralen», noe som var en posisjon som var nytt kun i navnet, da dens makt var identisk til de romerske censorer. Således kunne han også ha makten til censorene mens han teknisk sett ikke underla seg den samme undersøkelse som de ordinære censorer måtte, og han benyttet seg av denne makten til å fylle senatet med sine egne partifeller. Han satte også presedens, som hans keiserlige etterfølgere kom til å følge, av å kreve at senatet ga ham ulike titler og æresbevisninger. Han var for eksempel gitt tittelen «Far av Fedrelandet» og «imperator». Mynter fikk hans bilde og han ble gitt retten til å snakke først ved senatsmøter. Cæsar økte deretter antallet magistrater som ble valgt hvert år, noe som førte til at en stor andel av magistratene var uten erfaring i senatet, samtidig som det også gjorde det mulig for ham å belønne sine egne tilhengere. Han tok også skritt til å forvandle Italia til en provins blant andre provinser og samtidig knytte andre provinser tettere til riket. Det adresserte et underliggende problem som hadde ført til forbundsfellekrigen noen tiår tidligere hvor enkeltindivider utenfor Roma og Italia ikke ble betraktet som «romer», og således ikke gitt fullt romersk borgerskap med tilhørende rettigheter. Denne prosessen som smidde hele Romerriket til en tett sammenhengende helhet framfor å være et nettverk av ulike fyrstedømmer. Denne prosessen ble fullført av Cæsars etterfølger, keiser Augustus.
Da Cæsar kom tilbake til Roma i 47 f.Kr. hadde senatets rekker blitt alvorlig utvannet og han benyttet sin makt som sensor for å utpeke nye senatorer, noe som til sist økte antallet av medlemmer av senatet til 900. Alle utnevnelsene var hans egne håndplukkede støttespillere, noe som minsket senatsaristokratiets prestisje og gjorde senatet i økende grad fiendtlig innstilt. For å minimalisere risikoen at en annen general kunne forsøke å utfordre ham, sørget Cæsar for en lov som begrenset guvernørenes periode. Mot slutten av sitt liv begynte Cæsar å forberede en krig mot det partiske riket. Ettersom hans fravær fra Roma kunne begrense hans mulighet til å installere egne konsuler fremmet han en lov som tillot ham å utpeke alle magistrater i 43 f.Kr. og alle konsuler og tribuner i 42 f.Kr. Det omformet effektivt magistratene fra å være folkets representanter til å være diktatorens representanter.
Aserbajdsjans Grand Prix 2023
Nytt format
Arrangementet er det første i sesongen som har et nytt format spesifikt tatt i bruk for de Grands Prixene som inkluderer det ekstra sprintløpet. Formatet vil bestå av en enkelt treningsøkt på fredag, etterfulgt av kvalifiseringsøkten som vil bestemme griden for søndagens Grand Prix. På lørdag kjøres en ny kvalifiseringsøkt kalt "sprint shootout", i stedet for den vanlige trening 2, som bestemmer griden for sprinten. Det tradisjonelle Grand Prix finner sted på søndag. Den nye sprint shootout-kvalifiseringen kjøres kortere enn den tradisjonelle kvalifiseringen: Q1 vil være på 12 minutter, Q2 10 minutter og Q3 8 minutter. I tillegg er nye dekk obligatorisk for hver fase, med medium for Q1 og Q2, og soft for Q3.
Julius Cæsar
Cæsars død
De fleste av antikkens historikere vil ha det til at Cæsars maktarroganse var det som fikk hans motstandere til å planlegge en sammensvergelse. Gaius Cassius, en politiker og hærmann, følte misnøye med styret. Han fikk med seg mange høytstående menn på sammensvergelsen. Blant dem kan nevnes Trebonius, en våpenbror som var sjalu på Cæsar. Han fikk også med seg Decimus Brutus som hadde vært trofast mot Cæsar i mange år. Mest omtalt av dem som ble med på sammensvergelsen, blir imidlertid Marcus Junius Brutus, som stod Cæsar nær. Cæsar hadde utnevnt både ham og Cassius til pretorer. Marcus Brutus hadde fått ansvaret for Gallia Cisalpina. Han nøt etter alt å dømme stor gunst, og noen mente endog at Cæsar hadde sett ham ut som sin etterfølger.
I februar 44 f.Kr. ble Cæsar utnevnt til diktator på livstid. Dette førte til at motstanderne ble enda ivrigere på å få ham ryddet av veien. Cæsar ville, sa han, dra direkte til Partia og krige mer for å utvide riket. Han ønsket å flytte grensen til Donau. Han ville dra 19. mars og skulle være borte i to år, så de sammensvorne måtte skynde seg.
Aserbajdsjans Grand Prix 2023
Dekk
Dekkleverandøren Pirelli tok med C3, C4 og C5 dekksammensetningene (angitt som henholdsvis hard, medium og soft) for lagene å bruke.
Julius Cæsar
Cæsars død
Det fortelles mange historier om omstendighetene omkring mordet. Spåmenn skal ha advart Cæsar mot 15. mars. Dessuten skal han ha visst at det var noe farlig på gang. Likevel var han dristig nok til ikke å gjøre mye for å beskytte seg. Han hadde til og med avsatt livgarden sin. Det fortelles at natten til 15. mars skal Calpurnia hatt en merkelig drøm. Det skal også ha vært et voldsomt uvær ute.
Dagen etter bad Calpurnia ham om ikke å dra til Senatet. Han utsatte derfor møtet. Men de sammensvorne fikk høre det. Decimus Brutus kom og fikk ham til å ombestemme seg. Han la så i vei til Senatet fulgt av en gruppe personer. En greker ved navn Artemidoros traff ham på veien og gav ham en lapp hvor det stod om sammensvergelsen. Men Cæsar hadde ikke tid til å lese den.
Cæsar gikk inn i Senatet. Da gikk signalet om at de sammensvorne skulle gå til handling. De samlet seg rundt ham med kniver og begynte å stikke ham. En som het Casca, stakk først. Cæsar skal ha sagt: «Hva? Dette er en oppstand!» Han stakk etter Casca med en penn. Cæsar prøvde å beskytte seg, men han ble stukket mange ganger. Så skal også Marcus Brutus ha stukket ham med en kniv i magen. Det fortelles mye om hva Cæsar skal ha sagt, hvis han i det hele tatt sa noe. Noen sier at han sa Et tu Brute, som betyr «Du også Brutus?» Andre sier at han sa Et tu fili mi, som betyr «Du også min sønn?» Noen sier også at han sa på gresk: Kai sy teknon, som betyr «Du også mitt barn?» Cæsar drog togaen om seg og dekket til ansiktet. Etter å ha blitt stukket tjuetre ganger falt han om.
Hos Suetonius kan man lese at Cæsar ble liggende en tid før tre slaver førte ham hjem. Cæsars legeme ble dessuten undersøkt av legen Antistius. Han fikk så en storslått begravelse hvor musikere og soldater deltok i stor stil. Hans testamente ble lest opp i huset til Marcus Antonius, og da kom det frem at særlig tre grandnevøer var begunstiget. En av dem var Gaius Octavius (den senere keiser Augustus) som Cæsar adopterte, og derved gjorde til sin arving.
Smeg
Historikk
På 1990-tallet utvidet Smeg produktutvalget ytterligere med bl.a. vasker, kjøkkenvifter og fargeglade kjøleskap i 50-tallsstil. Disse ble snart verdenskjente og kjennetegnende for varemerket.
NM i roing 1969
NM i roing 1969 ble arrangert i regi av Norges Roforbund. Kongepokalen ble vunnet av Ormsund Roklub (firer med styrmann med Terje Torgersen, Alf Hansen, Petter Wærness og Frank Hansen).
Julius Cæsar
Ettervirkningen av mordet
Det uforutsette resultatet av mordet var at Cæsars død framskyndet slutten på den romerske republikken. De romerske middel- og underklasser, hvor Cæsar var meget populær og hadde vært det siden før Gallia, ble rasende over at en liten gruppe aristokrater hadde drept deres forkjemper. Antonius, som selv hadde drevet vekk fra Cæsar, dro fordel av sorgen og raseriet til Romas folkemengde, og truet med å slippe mobben løs på optimatene – kanskje i den hensikt å selv ta kontroll over Roma. Til hans overraskelse hadde imidlertid Cæsar navngitt grandnevøen Gaius Octavian som sin enearving. Han testamenterte ham sitt Cæsar-navn og gjorde ham til en av de rikeste borgerne i republikken.
Spesielt viktig verneområde
Spesielt viktig verneområde (engelsk: Special Area of Conservation) er en status for verneområder definert av Europakommisjonen. De er definert i kommisonens «habitatsdirektiv» (Habitats Directive (92/43/EEC)), og også kjent som Direktivet om bevaringen av naturlige habitater og av vill fauna og flora (Directive on the Conservation of Natural Habitats and of Wild Fauna and Flora). Verneområdene skal beskytte de 220 habitatene og rundt 1000 artene som er oppført i direktivets tillegg I og II som å være i «Europeisk interesse» ifølge direktivets kriterier.
Aserbajdsjans Grand Prix 2023
Kvalifisering
Noter:
Smeg
Historikk
Smegs eget designstudio, der det drives forskning på estetikk og stil, støttes av internasjonalt anerkjente arkitekter som Guido Canali, Mario Bellini, Renzo Piano, Marc Newson og Giancarlo Candeago. Det er kombinasjonen av teknologi og estetikk som ligger til grunn for Smegs utvikling av produkter med sterk varemerkeimage og stor gjennomslagskraft.
Aserbajdsjans Grand Prix 2023
Sprint shootout
Noter:
Spesielt viktig verneområde
Eksterne lenker
Vogelschutzrichtlinie
Smeg
Historikk
Smeg har i mange år samarbeidet med andre varemerker – alt fra sponsing av Gilles Villeneuve og Ferrari-teamet i 1979 til unike samarbeid med Dolce & Gabbana, FIAT, skreddersydde og begrensede produktserier for Peroni, Mini, Veuve Clicquot, Disneys Mikke Mus og samarbeid med Lavazza og Snoopy/Knøttene.
I 2014 utvidet Smeg sitt sortiment og lanserte husholdningsapparater i samme 50-tallsstil som de kjente kjøleskapene. Sortimentet består bl.a. av brødristere, vannkokere, kjøkkenmaskiner og blendere i flere forskjellige farger.
Aserbajdsjans Grand Prix 2023
Løpet
Noter:
Smeg
Historikk
I 2020 lanserte varemerket en helt ny kategori – stekepanner og gryter i flere forskjellige modeller og farger.
Andre sektorer
Smeg startet i husholdningsbransjen, men gikk etter hvert inn på det kommersielle markedet: Smeg Foodservice produserer produkter for hotell-, restaurant- og cateringmarkedet, og Smeg Instruments leverer desinfeksjonsutstyr til sykehus og tannlegeklinikker.
Virksomhet
Designen og produksjonen av Smeg-produkter skjer på fire fabrikker i Nord-Italia som er spesialiserte på hver sin type produkter. Smeg har datterselskaper over hele verden, utenomeuropeiske kontorer og et omfattende salgsnettverk. Smegs produktsortiment er utviklet i samarbeid med arkitekter og designere, bl.a. Guido Canali (som også har tegnet selskapets hovedkontor i Guastalla), Mario Bellini, Renzo Piano, Marc Newson og deepdesign.
Etter oppkjøpet av Apell, en italiensk produsent av kjøkkenvifter, vasker og kraner, utvidet Smeg sitt produktsortiment til også å omfatte vasker og viftekåper. I 2019 kjøpte Smeg La Pavoni, med hovedkontor i San Giuliano Milanese, som har en lang historie innen produksjon av espressomaskiner.
Julius Cæsar
Ettervirkningen av mordet
Menneskemengden ved gravferden kokte over, og kastet tørre kvister, møbler og selv klær på Cæsars gravbål, slik at flammene flammet opp og ut av kontroll og ødela Forum. Mobben angrep deretter husene til Brutus og Cassius og de ble slått tilbake kun med de største vanskeligheter, i seg selv begynnelsen på liberatorernes krig, og således oppfylte i det minste deler av Antonius' trusler mot aristokratiet. Antonius greide imidlertid ikke å forutse den endelige utgangen av de neste borgerkrigene, særlig angående Cæsars adopterte arving. Octavian var kun 18 år da Cæsar døde, men viste seg å ha betydelig politiske evner, og mens Antonius tok seg av Decimus Brutus i den første runden med borgerkrig, kunne Octavian på egen hånd konsolidere sin i utgangspunktet spinkle posisjon. For å bekjempe Brutus og Cassius, som hadde samlet en meget stor hær i Hellas, trengte Antonius soldater, penger fra Cæsars krigskister, og legitimiteten som Cæsars navn kunne skaffe ham. Med vedtaket av lex Titia den 27. november 43 f.Kr. ble det andre triumvirat offisielt dannet, og besto av Antonius, Octavian og Cæsars trofaste kavalerikommandant Lepidus. Det formelt guddommeliggjorde Cæsar som Divus Iulius i 42 f.Kr. og Cæsar Octavian ble således Divi filius («Sønn av en gud»). Ettersom det var Cæsars mildhet som hadde ført til at han ble myrdet, brakte det andre triumvirat tilbake praksisen med proskripsjon, noe som hadde vært forlatt siden Sulla. Det lovfestet forordningen av drapet på et stort antall motstandere for å kunne sikre finansiering av de 45 legioner som ble benyttet i den andre borgerkrigen mot Brutus og Cassius. Antonius og Octavius beseiret dem under slaget ved Filippi i nordlige Hellas.
A Daughter of Maryland
A Daughter of Maryland er en amerikansk stumfilm fra 1917, regissert av John B. O'Brien.
Handling
Beth Treadway, en livlig ung kvinne, bor sammen med faren sim, major Treadway og tante Sarah på Treadway-eiendommen - kalt Headland Hall - i Maryland. Beth blir kurtisert av Rippley, med tvilsom moral, når John Standish ankommer området fra New York. Standish vekker Beths interesse når han redder Haskell, en eremitt som bor på Treadway-land, under en brann. Beth tar seg skadene hans etter brannen, og hun begynner snart å beundre Standish.
Senere blir Rippley tatt på fersken av majoren, når han forsøker å stjele fra pengeskapt hans - og han dreper den gamle mannen. Først blir Haskell mistenkt for drapet. Men når en del av Rippleys pysjamas blir oppdaget i majorens hånd, blir Rippley anklaget for forbrytelsen. Men Rippley forsøker å unngå å bli arrestert, og blir i den påfølgende nærkampen drept av Standish.
Vitenskapsåret 1575
Vitenskapsåret 1575 er en oversikt over hendelser, prisvinnere, fødte og avdøde personer med tilknytning til vitenskap i 1575.
Julius Cæsar
Ettervirkningen av mordet
Etterpå giftet Marcus Antonius seg med Cæsars elskerinne Kleopatra, med den hensikt å benytte seg av det enestående rike Egypt som sin base for å dominere Roma. En tredje borgerkrig brøt ut mellom Octavian på den ene siden og Antonius og Kleopatra på den andre siden. Dette ble den endelige krigen som kulminerte i at Antonius og Kleopatra led nederlag under slaget ved Actium, den 2. september 31 f.Kr.. Nå fikk Octavian eneveldig makt og ble den første romerske keiser under navnet Cæsar Augustus, et navn som opphevet ham til statusen av en guddom.
Julius Cæsar hadde planlagt å invadere Partia, Kaukasus og Skytia, og deretter å marsjere tilbake til Germania over det østlige Europa. Disse planene ble forhindret av mordet på ham. Hans etterfølgere forsøkte å erobre Partia og Germania, men uten varige resultater.
Helse og fysisk framtoning
Basert på bemerkninger fra Plutark, er det tidvis antatt at Cæsar kunne ha hatt lidelsen epilepsi. Moderne forskning er «skarpt delt» i dette, og en del forskere mener han var plaget av malaria, særlig i løpet av Sulla-proskripsjonene på 80-tallet. Til tross for den vanlige oppfatningen av at Cæsar led av epilepsi, har flere spesialister i hodepinemedisin ment at en mer nøyaktig diagnose kunne være hodepine av typen migrene.
Cæsar hadde fire dokumenterte episoder av hva som kan ha vært en kompleks begrenset form for slagtilfelle. Han kan i tillegg ha hatt absencer i sin ungdom, som er en type epileptiske anfall som forekommer særskilt i barneårene. De tidligste nedtegnelsene av disse ble gjort av biografen Suetonius, som selv ble født etter at Cæsar var død. Påstand om epilepsi er tatt med av en del medisinske historikere ved en påstand om hypoglykemi, en tilstand hvor blodsukkeret er for lavt, noe som kan føre til epileptiske anfall.
I 2003 publiserte psykiateren Harbour F. Hodder hva han kalte for sin «Cæsars kompleks-teori» og hvor han argumenterte for at Cæsar led av tinninglobsepilepsi, en form av epilepsi som er knyttet til tinninglappen, og symptomer på svekkelse som var en faktor for Cæsars bevisste beslutning om å oppgi sin personlige trygghet i dagene før mordet.
En tekstlinje fra William Shakespeare har tidvis blitt tatt som et tegn på at Cæsar var døv på det ene øret: Come on my right hand, for this ear is deaf. Men det er ingen klassiske kilder som nevner hørselsskade i forbindelse med Cæsar. Den engelske dramatikeren kan ha gjort metaforisk bruk av et avsnitt hos Plutark, som ikke viser til døvhet i det hele tatt, men heller til en håndbevegelse som Aleksander av Makedonia hadde for vane å gjøre. Ved å dekke til sitt øre indikerte Aleksander at han vendte sin oppmerksomhet fra en beskyldning til å kunne høre forsvaret.
Den romerske historikeren Suetonius beskrev Cæsar som «høy av vekst med en lys hudfarge, velskapte lemmer, et noe fullt ansikt og skarpe sorte øyne.»
Navn og familie
Ved å benytte seg av det latinske alfabet slik det eksisterte på Cæsars tid (det vil si uten små bokstaver, «J», eller «U»), ville Cæsars navn ha blitt gjengitt «GAIVS IVLIVS CAESAR»; formen «CAIVS» er også dokumentert, bruken av eldre romersk representasjon av G for C: det er en antikk form av den mer vanlige «GAIVS». Den vanlige forkortelse var, og det er ikke arkaisk, «C. IVLIVS CAESAR». Bokstaven «Æ» er en ligatur som er ofte benyttet i latinske inskripsjoner for å spare plass, og er ensbetydende med bokstavene «ae». Ettersom bokstaven «æ» finnes på norsk, er det korrekt å skrive «Caesar» som «Cæsar». I klassisk latin ble navnet uttalt [ˈɡaːjus ˈjuːljus ˈkajsar], hvor «C» ble utalt som en skarp K.
I tiden under den sene romerske republikk ble mange historiske skrifter ble skrevet på gresk, et språk som de fleste utdannede romere studerte. Unge og rike romerske gutter hadde ofte greske slaver som lærere og tidvis ble de også sendt til Athen for høyere utdanning, noe som var tilfellet for Cæsars morder Brutus. På gresk i Cæsars tid vil hans navn ha blitt skrevet Καίσαρ, noe som reflekterte samtidens uttale. På vulgærlatin er den foniske lukkelyd /k/ før fremre vokal begynner grunnet palatalisering, og dermed uttalt som en affrikat – derav gjengivelse som [ˈtʃeːsar] på italiensk og [ˈtseːsar] på tysk uttale av latin, derav også at navnet har gitt tittelen tsar. Med utviklingen av de romanske språkene, affrikatet [ts] ble en frikativ (hemmelyd) [s] (derav [ˈseːsar]) i mange regionale uttaler, inkludert fransk, fra hvor moderne engelsk uttale er avledet. Den opprinnelige /k/ er muligens bevart i norrøn mytologi hvor han er manifestert som den legendariske kong Kjår (norrønt Kjárr). Det er derimot flere figurer i norrøn mytologi med skarp K-lyd i første stavelse, slik at denne konstruerte forbindelsen tilbake til den romerske generalen er ikke like overbevisende for alle forskere.
Julius Cæsars tilnavn og familienavn ble i seg selv en tittel. Det ble i stor grad fremmet av Bibelen ved det kjente strofen fra Evangeliet etter Matteus i norsk oversettelse: «Så gi keiseren hva keiserens er, og Gud hva Guds er.», men en mer korrekt oversettelse er «Så gi Cæsar hva Cæsars er, og Gud hva Guds er.» Cæsar ble keiser på norsk, kaiser på tysk og slaviske tsar/czar. Den siste tsar med formell makt var Simeon II av Bulgaria som avsluttet sitt styre i 1946. For to tusen år etter Julius Cæsars død var det minst et overhode for en stat som bar hans navn.
Litterære verker
Cæsar ble i løpet av sin levetid betraktet som en av de beste talere og prosaforfattere i Roma. Selv Cicero skrøt av Cæsars retorikk og stil. Blant hans mest berømte verker var hans gravtale for tante Julia og hans Anticato, et dokument skrevet for å svekke Catos omdømme og som svar på Ciceros Cato-minne, Cæsar skrev også dikt som er nevnt i oldtidens kilder. Hans andre verker foruten hans krigskommentarer har gått tapt, skjønt noe få setninger er bevart i andre sitat.
Memoarer
Andre verker som historisk sett har blitt tilskrevet Cæsar, men hvor forfatterskapet er betvilt, er:
Disse fortellingene ble skrevet og utgitt på årlig basis i løpet av eller rett etter de faktiske hendelsene som en form for «rapporter fra fronten». Tilsynelatende enkle og direkte i stilen, til det punkt hvor Cæsars Commentarii er vanligvis studert ved første og andre år for dagens latinstudenter, men de er faktisk meget sofistikerte avhandlinger, med særlig det brede lag av den lesende befolkningen i Roma for øye. Cæsar er langt fra noen objektiv forfatter, og særlig hans omtale av gallerkrigen er et utsøkt propagandaverk.
Smeg
50’s style-produkter
Produktene fås i en rekke forskjellige kjøleskap/fryser-versjoner, og de kan nå også fås i fargene rosa, gul, oransje og lime samt i spesialutgaver, bl.a. en Union Jack-dør.
I 2014 ble Smegs 50’s style-sortiment ytterligere utvidet med flere husholdningsapparater, bl.a. brødristere, vannkokere og kjøkkenmaskiner.
Utmerkelser
2010: Good Design Award tildelt av Chicago Athenaeum, Museum of Architecture and Design og European Center for Architecture, Art, Design and Urban Studies for FP610SG-ovnen og P755SBL-platetoppen fra den nyskapende Newson-produktserien.
2012: Good Design Award for PV175CB-platetoppen i Linea-serien.
2013: Good Design Award for SFP140-ovnen i Linea-serien og SMEG500-kjøleskapet.
2014: Good Design Award for små husholdningsapparater – SMF01-kjøkkenmaskinen og TSF01-brødristeren, Dolce Stil Novo-platetoppen, vinskap og Victoria Range TRU90BL.
2015: Good Design Award for Victoria-seriens TR4110-komfyr og 60 cm ovn, KLF-vannkokeren og BLF-blenderen samt 45 cm ovn i Linea-serien.
2015: iF Design Award for SMF01-kjøkkenmaskinen og TSF01-brødristeren.
2015: Red Dot Design Awards for TSF01-brødristeren. Brødristeren oppfylte alle kriterier for juryens vurdering. Juryen besto av internasjonale eksperter med forskjellig bakgrunn og erfaring innen design.
2016: Good Design Award for 45 cm-vinskapet, sommelierskuffen, 60 cm-ovnen, gassplatetoppen med originale gryterister og den kombinerte gass-/induksjonstoppen, alt fra det nye Dolce Stil Novo-sortimentet.
2017: Good Design Award for Dolce Stil Novo Blast Chiller, 60 cm- og 45 cm-ovnen i Linea-serien og den 90 cm frittstående Opera-komfyren. Disse produktene ble ledsaget av HBF02-stavmikseren, CJF01-sitruspressen og ECF01-espressomaskinen fra 50’s style-sortimentet.
2017: iF Design Award for Portofino-komfyren og Dolce Stil Novo-vinskapet (45 cm). iF Design Award er en av de mest ettertraktede kvalitetsmerkene og består av en internasjonal høyprofilert jury.
2017: Red Dot Design Award for ECF01-espressomaskinen og CJF01-sitruspressen, CPF9GM Portofino-komfyren og CVI618N Dolce Stil Novo-vinskapet.
2018: Red Dot Design Award for SFP6102TVS Linea-ovnen, den frittstående A1-9-komfyren og SAB4604N Dolce Stil Novo Blast Chiller.
2019: Good Design Award for SFP6606WTPNR 60 cm Dolce Stil Novo-ovnen, SFP9395X1 90 cm Classic-ovnen, CGF01-kaffekvernen og MFF01-melkeskummeren.
A Daughter of the Poor
A Daughter of the Poor er en amerikansk stumfilm fra 1917, regissert av Edward Dillon.
Handling
En ung kvinne, Rose Eastmen (spilt av Besie Love) bor sammen med sin late onkel, som arbeider som vaktmester ved et forlag. Både Rose og onkelen hennes mangler utdannelse, og er mottakelige for de sosialistiske ideene til forfatteren Rudolph Creig.
En dag møter hun Jack Stevens, den velstående sønnen til eieren av forlaget, som jobber med bilen sin. Rose tror derfor at han bare er en vanlig arbeider, men hun innser snart hvem han egentlig er - og hvor rik han er.
Orconectes margorectus
Orconectes margorectus er en art av ferskvannskreps innenfor slekten Orconectes (familie Cambaridae, orden Reptantia) som inngår i den store gruppen av såkalte tifotkrepser. Dette er ferskvannskreps som på engelsk oftest kalles «crayfish».
Orconectes margorectus er en av de om lag 85 artene i slekten, og lever i elver og innsjøer nesten utelukkende i Kentucky.
Artens taksonomiske plassering
En moderne oppdatering av systematikken til artene i slekten gis her med basis i WoRMS-databasens systematikk fra 2013, og med basis i Fetzner et al (2005):
Tim Lips
Tim Lips (født 7. oktober 1985) er en nederlandsk rytter som spesialiserer seg i feltritt. Under Sommer-OL 2012 i London representerte han landet sitt, der han ble nummer 11 i lagkonkurransen.
Sacred Books of the East
Sacred Books of the East er en monumental 50-binds bokserie av engelske oversettelser av asiatiske religiøse skrifter, redigert av Max Müller og utgitt av Oxford University Press mellom 1879 og 1910. Serien inkorporerer grunnleggende hellige tekster i hinduismen, buddhismen, taoismen, konfucianismen, zoroastrianismen, jainismen og Islam.
Hele serien er public domain i USA, og de fleste er offentlig eiendom i mange andre land. Electronic versions of all fifty volumes are widely available online.
Vitenskapsåret 1495
Vitenskapsåret 1495 er en oversikt over hendelser, fødte og avdøde personer med tilknytning til vitenskap i 1495.
Kystmaigull
Kystmaigull (Chrysosplenium oppositifolium) er en flerårig urt i sildrefamilien.
Den er lav, noe håret, med firkantede utløpere og vokser ofte i store bestander. De blomstrende skuddene er opprette med motsatte blad. Bladene er runde eller avlange og buttannete. Blomstene har grønne støtteblad. Det er fire gule begerblad, ingen kronblad, to grifler og åtte pollenbærere med sterkt gule pollenknapper. Frukten er en kapsel med mange frø.
Denne planten vokser på våte og skyggefulle steder som elvebredder, langs bekker og på våte berg, helst på sur jord. Den er utbredt i Vest-Europa fra Nord-Spania og Irland østover til vestlige Polen og Tsjekkia. Den er ganske vanlig i Danmark, men ble ikke oppdaget i Sverige før i 1995. I Norge vokser kystmaigull bare på kysten av Vestlandet.
Andrew Heffernan
Andrew Heffernan (født 18. juni 1975) er en nederlandsk rytter som spesialiserer seg i feltritt. Under Sommer-OL 2012 i London representerte han landet sitt, der han ble nummer 11 i lagkonkurransen.
Pedro Arispe
Pedro Arispe (født 30. september 1900, død 4. mai 1960) var en uruguayansk fotballspiller som deltok i de olympiske leker 1924 i Paris og 1928 i Amsterdam.
Arispe ble olympisk mester i fotball to ganger, under OL 1924 i Paris og i 1928 i Antwerpen. Han har også vunnet Copa América en gang, 1924. Arispe spilte 19 kamper for Uruguays landslag i perioden 1924 til 1929. Han var assisterende trener for landslaget under VM 1930 i Montevideo.
Holy Trinity University
Holy Trinity University (HTU) (tagalog: Pamantasang Holy Trinity) er et katolsk universitet i Puerto Princesa i den filippinske provins Palawan. Det ble grunnlagt i 1940 av dominikanerinner av den hellige Katarina av Siena.
FNs befolkningsfond
FNs befolkningsfond (engelsk: United Nations Sexual and Reproductive Health Agency, UNFPA) er en FN-organisasjon som arbeider med befolknings- og utviklingsspørsmål, med særlig vekt på seksuell og reproduktiv helse og rettigheter (SRHR).
Begrepet SRHR innebærer blant annet: For å oppnå disse målene, jobber UNFPA blant annet med å sørge for undervisning til både unge og voksne, herunder seksualundervisning, skape bedre tilgang til prevensjon, til jordmødre og til akutt hjelp ved komplikasjoner under graviditet og fødsel- også under krisesituasjoner. UNFPA arbeider for å styrke jenters og kvinners rett til å bestemme over egen kropp og sikre at alle unge har mulighet til å realisere sitt potensial.
214 millioner kvinner ønsker å unngå graviditet, men har ikke tilgang til prevensjon. UNFPA er verdens største offentlige innkjøper av prevensjon til offentlig sektor og setter dermed millioner av kvinner, ungdommer og par i stand til å selv bestemme om og når de ønsker å få barn.
Organisasjon
The United Nations Fund for Population Activities ble etablert som et fond i 1967 og begynte å finansiere befolkningsprogrammer i 1969. I 1987 fikk FN-organisasjonen nytt navn, United Nations Population Fund, men den opprinnelige forkortelsen, UNFPA, ble bevart.
UNFPA arbeider i mer enn 150 land, i samarbeid med styresmakter, sivilt samfunn, NGOs og andre FN-organisasjoner. Hovedkontoret til UNFPA ligger i FN-bygningen i New York City. Organisasjonen har kontaktkontorer i Addis Ababa, København, Brussel, Genève, Tokyo og Washington D.C., 6 regionalkontorer og ytterligere 129 landkontorer.
Eksekutivdirektør i FNs befolkningsfond er dr. Natalia Kanem. etter at den foregående direktøren, Babatunde Osotimehin, brått gikk bort 4.juni 2017.
Mandat
FNs befolkningsfonds mandat bygger på handlingsplanen som ble vedtatt under konferansen om befolkning og utvikling i Kairo i 1994. Her ble 179 land enige om en handlingsplan for å sikre menneskers SRHR, og konferansen blir sett på som et gjennombrudd for likestilling og kvinners rettigheter. Under konferansen endret man nemlig retorikken om befolkningsvekst: fra et fokus på å begrense befolkningsveksten, til et fokus på å sikre den enkeltes rett til seksuell og reproduktiv helse.
UNFPA arbeider derfor for å fremme kvinners, menns og barns rett til å leve sunne liv med like muligheter for alle. I tillegg bistår UNFPA land med befolkningsdata som brukes til å utforme strategier for å redusere fattigdom, sikre at alle graviditeter og fødsler er trygge, samt at alle unge mennesker lever uten hiv/aids og andre seksuelt overførbare sykdommer.
Organisasjonen har følgende hovedmål:
Befolkning og utvikling
Innenfor programområdet befolkning og utvikling står målet om systematisk bruk av befolkningsstatistikk og analyse som grunnlag for utviklingsstrategier. Faglig bistand til folketellinger er en viktig oppgave.
Hvert år utgir UNFPA en rapport om verdens befolkning, kalt State of the World Population. Rapporten inneholder befolkningsstatistikk og måler fremgangen til ICPD-målene.
Seksuell og reproduktiv helse og rettigheter
UNFPA er verdens største organisasjon som arbeider med seksuell og reproduktiv helse og rettigheter. Gjennom dette programområdet fremmer UNFPA spesielt FNs Bærekraftsmål nummer 3 (god helse), nummer 4 (god utdanning) og nummer 5 (likestilling mellom kjønnene) og målet om å nå dette innen 2030. Organisasjonen arbeider for å sikre tilgang til et fullt spekter av reproduktive helsetjenester, inkludert familieplanlegging, trygge fødsler og forebygging av farlige aborter. For eksempel kjøper UNFPA inn prevensjonsmidler, arbeider for å utdanne flere jordmødre og legger vekt på opplysning om seksualitet og reproduktiv helse gjennom informasjonskampanjer, rådgivningstjenester og seksualundervisning for unge. UNFPA arbeider også for bekjempelse av kvinnelig kjønnslemlestelse, barneekteskap og seksualisert vold.
Likestilling
UNFPAs likestillingsarbeid tar utgangspunkt i fire strategier: utdanning av jenter, styrking av kvinners økonomiske stilling, økt kvinnelig politisk deltakelse og muligheter for kvinner til å kombinere rollen som mor med annen samfunnsdeltakelse. Organisasjonen fremmer kjønnssensitiv datainnsamling, lovendringer og reformer som styrker kvinners rettigheter.
Humanitære kriser
Beskyttelse av reproduktive rettigheter i humanitære kriser er et viktig innsatsområde for UNFPA, og organisasjonen har en strategi for arbeid i humanitære kriser og nødhjelpssituasjoner, med særlig fokus på kvinners reproduktive rettigheter og motarbeiding av seksualisert vold.
UNFPA jobber blant annet for at flyktninger får adgang til prevensjonsmidler under humanitære kriser, samt hygieneartikler og andre reproduktive helsetjenester. Organisasjonen gir medisinsk og psykologisk hjelp til ofre for seksualisert vold.
UNFPA og Norge
UNFPAs mandat samsvarer ifølge det norske Utenriksdepartementet godt med norske prioriteringer innen helse, som inkluderer barnedødelighet, mødredødelighet og hiv/aids.
Norges finansielle støtte til UNFPA går i hovedsak gjennom kjernebidrag. Det gis også støtte til mødrehelsefondet og direkte til UNFPAs innsats på landnivå, særlig i humanitære situasjoner. I 2017 bevilget Norge 50.8 millioner amerikanske dollar i kjernebidrag, og var med dette organisasjonens nest største donor målt ut ifra denne typen støtte. UNFPAs hovedsamarbeidspartnere i Norge er FN-sambandet og Sex og politikk.
UNFPA har et nordisk kontor i FN-byen i København som jobber spesielt med å fremme UNFPAs mandat og nordisk samarbeid mellom Norge, Sverige, Danmark og Finland.
Farshid Mesghali
Han studerte malerkunst ved universitetet i Teheran og begynte å arbeide for designer og illustratør i 1964. Han arbeidet i det iranske utdanningsdepartementet fra 1968. Fra 1970-78 laget han flere anerkjente animasjonsfilmer, filmplakater og barnebokillustrasjoner gjennom denne stillingen. Han flyttet til Paris i 1979 og i 1986 til California, USA.
Han fikk illustrasjonspris på barnebokmessen i Bologna i 1968 og diplom på Bienalen i Bratislava samme år for Den lille svarte fisken. I 1973 fikk han en spesialpris på Filmfestivalen i Venezia for Gutten, fuglen og instrumentet. Han fikk H.C. Andersen-prisen for illustrasjoner 1974.
Ahmed Adam
Ahmed Adam (født 24. august 1987) er en sudansk svømmer.
Han representerte Sudan under Sommer-OL 2008 i Beijing, hvor han ble utslått i forsøkene på 50 meter fri.
Mongollerk
Mongollerk (Larix gmelinii, synonymer Larix dahurica, Larix cajenderi) er et bartre i lerkeslekta innenfor furufamilien. En underart, eller muligens selvstendig art, er Larix olgensis.
Treet blir 10–30 meter, i sjeldne tilfeller drøye 40 meter høyt. Stammen kan bli 1 meter i diameter, og trekronen er bred konisk. Den har to typer skudd, langskudd med spiralstilte nåler, og kortskudd med kransstilte nåler på eldre greiner. Konglene har 15-25 skjell. Nålene er inntil 2,5 cm lange og lysegrønne, men blir gule og felles om høsten.
Arten vokser i Sibir fra Jenisej østover til Kamtsjatka, nordlige Kina, Nord-Korea og Mongolia. Vest for Jenisej overtar sibirlerk (Larix sibirica). Mongollerk er blant de få treslagene som er i stand til å tåle det ekstreme klimaet og permafrosten i sentrale og østlige Sibir, og enorme områder er dekket av en åpen taiga bestående av mongollerk. På Tajmyrhalvøya vokser den helt opp til 72° 30' N ved Ary-Mas (102° 27' E), og er således verdens mest nordgående treslag.
Mongollerk er ganske sjeldent plantet i Norge, men finnes i Bjerkreim i Rogaland og i Skaun i Trøndelag.
Shel Silverstein
Shel Silverstein (født 25. september 1930 i Chicago, Illinois, USA, død 10. mai 1999) var en amerikansk forfatter av barnebøker, dikt, sangtekster og tegneserier. Han spilte også inn plater selv og opptrådte med egne sanger. Han vant en Grammy for beste barneplate i 1985, med Where the Sidewalk Ends fra 1984 sammen med produsent Ron Haffkine.
Sangtekster
Johnny Cash vant en Grammy i 1970 for sin innspilling av «A Boy Named Sue» fra 1969, en sang Silverstein skrev og også fremførte selv samme år på albumet Boy Named Sue (and His Other Country Songs) og på singel. Cash spilte også inn flere av Silversteins låter på Everybody Loves a Nut fra 1966.
Det amerikanske popbandet Dr. Hook & the Medicine Show tok med låten «Last Morning» på sin første demo. Dr. Hook spilte inn til sammen seksti sanger av Silverstein, blant annet «Sylvia's Mother» og «The Cover of Rolling Stone».
Barnebøker
Blant hans mest kjente litterære utgivelser er barneboken Det gavmilde treet (The Giving Tree) fra 1964. Den er en av tidenes mestselgende barnebøker, selv om Silverstein hadde vansker med å finne en utgiver for den. Boken utkom på norsk i 2014. På norsk finnes også Lys på loftet (1988).
Natalia Bessmertnova
Natalia Igorevna Bessmertnova (russisk: Наталья Игоревна Бессмертнова, født 19. juli 1941 i Moskva, død 19. februar 2008 i Moskva) var en russisk ballerina.
Bessmertnova, som studerte for blant andre Marina Semjonova, avla eksamen i 1961 og ble ansatt to år senere av Bolsjojballetten.
Trige
Trige er en by i Østjylland, i Aarhus kommune, Region Midtjylland, med 2,810 innbyggere i januar 2019. Trige er en drabantby til Aarhus, og ligger ved sekundærrute 180, ca 14 km fra Aarhus og 26 km fra Randers. Europavei 45 passerer også vest for Trige.
Geografi og klima
Byen ligger ca 76 meter over havet. Gjennomsnittstemperaturen er 7,2°C, med gjennomsnitt i juli på 15,9°C som den varmeste måneden og -1,3°C i januar som den kaldeste måneden. Gjennomsnittlig nedbør 693 mm.
Trige i dag
Trige består av en eldre del, med gamle, lave hus, og en del villaområder fra 1960-tallet. Trigeparken er et bryggeri fra 1970-tallet, og byen har skole, barnehage, bibliotek, idrettsforening og fritidsaktiviteter. Omkring 1990 ble skogen Bærmoseskov anlagt, en 80 hektar stor skog som brukes til rekreasjon, frø-avl og jakt.
Trige kirke ble oppført på andre halvdel av 1100-tallet.
NM i roing 1968
NM i roing 1968 ble arrangert i regi av Norges Roforbund. Kongepokalen ble vunnet av Bærum Roklubb (åtter med Arne Hegna, Åke Fiskerstrand, Svein Nielsen, Finn Tveter, Ingolf Kristiansen, Per Brodal, Tom Welo og Ole Nafstad).
Prioniomus
Prioniomus er en slekt av små løpebiller.
Utseende
Små (1,6-2,6 millimeter), smale, gulbrune løpebiller. De mangler fasettøyne og er blinde. Hodet er kort og bredt, rundet, antennene middels lange. Pronotum er trapesformet, dekkvingene jevnbrede uten påfallende punktrader, med noen lange børster langs sidene. De dekker hele bakkroppen, ulikt hos noen lignende slekter.
Levevis
Artene har et underjordisk levesett, og kan finnes under store steiner.
Utbredelse
Slekten er utbredt i Hellas (inkludert Korfu, Rhodos) og Tyrkia.
Kommuner i departementet Var
Dette er en liste over de 153 kommunene i departementet Var i regionen Provence-Alpes-Côte d'Azur i Frankrike.
(CAT) Communauté d'agglomération Toulon Provence Méditerranée, dannet i 2002.
(CAF) Agglomeration community of Fréjus-Saint-Raphaël, dannet i 2000.
(CAD) Agglomeration community of Dracénoise, dannet i 2001.
(CAG) Agglomeration community of Garlaban Huveaune Sainte-Baume, dannet i 2000, mesteparten ligger i departementet Bouches-du-Rhône.
(CCC) Commune community of Cœur du Var - Plaine des Maures, dannet i 2002.
Mohamed Alhousseini Alhassan
Mohamed Alhousseini Alhassan (født 22. juli 1978) er en nigersk svømmer.
Han representerte Niger under Sommer-OL 2008 i Beijing, hvor han ble utslått i forsøkene på 50 meter fri.
Kai Wegner
Kai Wegner født 1972, er en tysk politiker (CDU). Han ble 27. april 2023 utnevnt som regjerende borgermester i Berlin.
Wegner ble medlem av Berlins parlament i 2021 og satt fra 2021 til 2023 som CDUs gruppeleder, og dermed også opposisjonsleder. Før dette var han fra 2005 medlem av Forbundsdagen. Han har dessuten siden mai 2019 vært leder av CDU i Berlin.
Mesterligaen i håndball for kvinner
Győri ETO KC har vunnet fem ganger og vært i ni finaler (per 2023). har gått av med seieren fire ganger og har vært i til sammen seks finaler.
Lag med mer enn én seier
''Medregnet serievinnercupen. Oppdatert per 2023.''
Tredal kraftverk
Tredal kraftverk er et vannkraftverk på Tredal i Lindesnes kommune i Agder.
Det er et elvekraftverk som utnytter et fall på 50 meter i Tredalsbekken, fra utløpet av Slåttelona.
Installert effekt er 800 kW. Årsproduksjon er 2,5 GWh.
The Dazzling Miss Davison
The Dazzling Miss Davison er en amerikansk stumfilm fra 1917, regissert av Frank Powell.
Tredal kraftverk
På andre siden av elva står ennå det første kraftverket som leverte strøm til Mandal da den første strømmen ble slått på julaften i 1909.
Etter å ha vært nedlagt i over 50 år, er det nå et minikraftverk i drift på samme sted som det gamle.
The Dazzling Miss Davison
Handling
Gerard Buckland spionerer en attraktiv ung kvinne som går nedover gaten. Men når han forsøker å finne en måte å ta kontakt med henne på, ser han en mann med et uanstendig utseende i det skjulte gi henne et diamant-halskjede, som kvinnen gjemmer på sin person før hun forsvinner inn i folkmengden og går ut av syne.
Senere samme dag besøker Gerard hjemmet til en venn, og blir overrasket over å møte den samme kvinnen der. Det viser seg snart at kvinnen egentlig ikke er det hun påstår at hun er, men ikke på den måten Gerard først trodde.
Kareem Valentine
Kareem Valentine (født 11. oktober 1992) er en antiguansk svømmer.
Han representerte Antigua og Barbuda under Sommer-OL 2008 i Beijing, hvor han ble utslått i forsøkene på 50 meter fri.